မင်းမသိ ဗြဟ္မဒတ်၊ ပြည်မသိ ဗာရာဏသီ

မင်းမသိ ဗြဟ္မဒတ်၊ ပြည်မသိ ဗာရာဏသီ သည် မြန်မာဆိုရိုးစကား ဖြစ်သည်။ အဓိပ္ပာယ် “မင်းမသိ ဗြဟ္မဒတ်၊ ပြည်မသိ ဗာရာဏသီ” ဆိုသည်မှာ ဇာတ်နိပါတ်တော်များကို ပြန်လည်ပြောပြရာတွင် ဇာတ်လမ်းထဲမှ မင်း၏ အမည်ကို မမှတ်မိပါက “ဗြဟ္မဒတ်” ဟုလည်းကောင်း၊ ပြည်၏ အမည်ကို မမှတ်မိပါက “ဗာရာဏသီ” ဟုလည်းကောင်း ယေဘုယျအားဖြင့် ပြောဆိုလေ့ရှိသည်ဟု ဆိုလိုသည်။ ဗြဟ္မဒတ်မင်းနှင့် ဗာရာဏသီပြည်သည် ဇာတ်နိပါတ်တော်များတွင် အများဆုံးပါဝင်သော မင်းနှင့် ပြည်ဖြစ်သောကြောင့် မမှတ်မိပါက ထိုအမည်များကို အစားထိုးသုံးစွဲခြင်းဖြစ်သည်။ ဤဆိုရိုးစကားသည် ဇာတ်နိပါတ်တော်များ၏ အရေးပါမှုကို ဖော်ပြသည့်အပြင် ဇာတ်လမ်းများကို ပြန်လည်ပြောပြရာတွင် အသုံးပြုလေ့ရှိသော အလေ့အထကိုလည်း ထင်ဟပ်စေသည်။ ကိုးကားချက်များ "မင်းမသိတတ်၊ ဗြဟ္မဒတ်၊ ပြောမှတ်ရှေးပုံပြင်။" [၁၁၁၃] ကဝိသတ် ၁၀၆၉။ "မြန်မာအများ ပြောစဉ်ဆိုရိုးတစ်ခု ရှိပါသည်။ ပြည်မသိ ဗာရာဏသီ၊ မင်းမသိ ဗြဟ္မဒတ်ဟူသော စကားဖြစ်ပါသည်။ ဤစကားသည် ငါးရာ့ငါးဆယ် ဇာတ်တော်များရှိ ဗုဒ္ဓအလောင်းတော် ဖြစ်တော်မူရာပြည်ကို အကြောင်းပြု၍ ပြောသော စကားစဉ် ဖြစ်ပါသည်။" [၁၃၄၇] ငါးသိ။ ၈၉။ ကိုးကား Category:မြန်မာဆိုရိုးစကားများ